ai4bharat/Pralekha huggingface dataset:
कायदा आणि न्याय मंत्रालय
टेली-लॉ 2.0 चे उद्या उद्घाटन
50 लाखांचा टप्पा गाठल्याबद्दल विशेष कार्यक्रमाचे आयोजन; न्याय बंधू  कार्यक्रमांतर्गत कायदेशीर प्रतिनिधित्व सेवांसह टेलि-लॉ अंतर्गत कायदेशीर सल्ला सेवांचे एकत्रिकरण; कायदेशीर मदत बळकट करण्यासाठी आणि "सर्वांसाठी न्याय" सुनिश्चित करण्यासाठी सरकारच्या दृष्टीकोनाचे सर्वोत्तम उदाहरण
नवी दिल्ली, 24 ऑगस्ट 2023
50 लाखांचा टप्पा गाठल्याबद्दल विशेष कार्यक्रमाचे आयोजन; न्याय बंधू  कार्यक्रमांतर्गत कायदेशीर प्रतिनिधित्व सेवांसह टेलि-लॉ अंतर्गत कायदेशीर सल्ला सेवांचे एकत्रिकरण; कायदेशीर मदत बळकट करण्यासाठी आणि "सर्वांसाठी न्याय" सुनिश्चित करण्यासाठी सरकारच्या दृष्टीकोनाचे सर्वोत्तम उदाहरण.
न्याय उपलब्धता सुनिश्चित करण्यासाठी कलम 39 A च्या संवैधानिक आदेशाची पूर्तता करण्यासाठी वचनबद्ध असलेला न्याय विभाग  उद्या, 25 ऑगस्ट, 2023 रोजी सिरी फोर्ट ऑडिटोरियम, नवी दिल्ली येथे टेलि-लॉ 2.0 कार्यक्रम आयोजित करत आहे. या कार्यक्रमाला कायदा आणि न्याय राज्यमंत्री अर्जुन राम मेघवाल उपस्थित राहतील. तंत्रज्ञानाच्या वापराद्वारे सामान्य नागरिकांना खटला दाखल करण्यापूर्वी सल्ले प्रदान करणाऱ्या सेवेने 50 लाखांचा टप्पा गाठल्यानिमित्ताने या कार्यक्रमाचे आयोजन करण्यात आले असल्यामुळे तो अत्यंत खास बनला आहे.
हा उपक्रम न्याय बंधू  कार्यक्रमांतर्गत कायदेशीर प्रतिनिधित्व सेवांसह टेलि-लॉ अंतर्गत कायदेशीर सल्ला सेवा देखील एकत्रित करतो. यामुळे सामान्य नागरिकाला एकल नोंदणी आणि टेलि-लॉच्या सिंगल गेटवेद्वारे कायदेशीर सल्ला, कायदेशीर सहाय्य आणि कायदेशीर प्रतिनिधित्व मिळू शकेल. या कार्यक्रमात तळागाळातील घटकांपर्यंत पोचण्यासाठी काम करणाऱ्या आणि कायदेशीर सेवा सामान्यांच्या दारात पोहोचवणाऱ्या आघाडीच्या कार्यकर्त्यांचा सत्कारही केला जाणार आहे.
या कार्यक्रमादरम्यान प्रकाशित केल्या जाणाऱ्या काही शोकेस/रिलीजमध्ये खालील गोष्टी समाविष्ट आहेत: -
- टेली-लॉ च्या पाच वर्षांच्या  प्रवासाचे दर्शन घडवणाऱ्या टेली-लॉ" चित्रपटाचे सादरीकरण;
- टेली-लॉ आणि न्याय बंधु ॲपचे" एकात्मिक रुप "टेली-लॉ-2.0" चा प्रारंभ आणि त्याच्या ई-ट्यूटोरियलचे प्रकाशन;
- टेली-लॉ सेवेचा लाभ घेताना लाभार्थींच्या अनुभवांची पुनर्गणना करणारे “लाभार्थींचे आवाज” चे प्रकाशन;
- क्षेत्रानुसार सर्वोत्तम कामगिरी करणारे स्वयंसेवक, ग्रामस्तरीय उद्योजक, पॅनेल वकील आणि राज्य समन्वयक  आणि  यांची माहिती सादर करणाऱ्या “अचिव्हर्स कॅटलॉग” चे प्रकाशन;
या कार्यक्रमाला न्याय विभागाचे अधिकारी, सीएससी ई-गव्हर्नन्स सर्व्हिसेस इंडिया लिमिटेड, लॉ स्कूल अंतर्गत स्थापन केलेल्या प्रो बोनो क्लबचे विद्यार्थी आणि प्राध्यापक, साक्षरता आणि कायदेशीर जागरूकता लागू करणाऱ्या न्याय विभागाच्या विविध भागीदार संस्था, पॅरालीगल स्वयंसेवक, ग्रामीण स्तरावरील उद्योजक, पॅनेल वकील आणि देशात टेलि-लॉ लागू करणारे राज्य समन्वयक उपस्थित राहणार आहेत. हा कार्यक्रम न्याय विभागाद्वारे आयोजित केला जात आहे तर सीएससी ई-गव्हर्नन्स सर्व्हिसेस इंडिया लिमिटेड द्वारे समर्थित आहे. हा कार्यक्रम, कायदेशीर मदत परिसंस्था मजबूत करण्याच्या आणि "सर्वांसाठी न्याय" सुनिश्चित करण्याच्या सरकारच्या दृष्टीकोनाचे सर्वोत्तम उदाहरण आहे.
S.Tupe/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
रसायन आणि खते मंत्रालय
देशभरात 7 मार्च 2019 ‘जनऔषधी दिवस’ म्हणून साजरा करणार
नवी दिल्ली, 6 मार्च 2019
सर्वांना परवडणाऱ्या किंमतीत दर्जेदार आरोग्य सेवा उपलब्ध करून देण्यासाठी पंतप्रधान नरेंद्र मोदी यांनी घेतलेल्या पुढाकारामुळे सरकारने प्रधानमंत्री भारतीय जनऔषधी परियोजनेच्या माध्यमातून परवडणाऱ्या किंमतीत दर्जेदार जेनेरिक औषधे सर्वसामान्यांना उपलब्ध करून देण्याचे महत्वपूर्ण पाऊल उचलले आहे, असे केंद्रीय रसायन आणि खत राज्यमंत्री मनसुख मांडवीया यांनी आज नवी दिल्लीत पत्रकारांशी बोलतांना सांगितले.
जेनेरिक औषधांविषयी अधिक जागरुकता निर्माण करण्यासाठी आणि या औषधांच्या वापराला चालना देण्यासाठी 7 मार्च 2019 हा दिवस जनऔषधी दिवस म्हणून साजरा करण्याचा निर्णय घेण्यात आल्याचे ते म्हणाले. 7 मार्च रोजी पंतप्रधान नरेंद्र मोदी देशभरातील जनऔषधी केंद्रांचे मालक आणि या योजनेच्या लाभार्थींशी दुपारी 1 वाजता व्हिडिओ कॉन्फरसिंगद्वारे संवाद साधणार आहेत, अशी माहिती मांडवीया यांनी दिली.
N.Sapre/J.Patankar/P.Kor
(Visitor Counter : 170
मत्स्योत्पादन, पशुविकास आणि दुग्धविकास मंत्रालय
राष्ट्रीय कामधेनू आयोगाच्यावतीने संपूर्ण देशभर ‘‘कामधेनू दीपावली अभियान’
नवी दिल्ली, 12 ऑक्टोबर 2020
यंदाच्या गणेश उत्सवाच्या काळामधे पर्यावरण स्नेही गणेशमूर्ती पूजनाला प्रोत्साहन देण्यासाठी सुरू करण्यात आलेल्या ‘गोमय गणेश’ मोहिमेला मिळालेल्या उत्तम प्रतिसादामुळे पंतप्रधान नरेंद्र मोदी यांनी केलेल्या आवाहनानुसार राष्ट्रीय कामधेनू आयोगाच्यावतीने  संपूर्ण देशभर ‘‘कामधेनू दीपावली अभियान’’ सुरू केले आहे. या मोहिमेअंतर्गत गोमयापासून तसेच पंचगव्यापासून बनविण्यात आलेले दिवे, मेणबत्त्या, अगरबत्ती, शुभ-लाभ, स्वस्तिक अशी शुभचिन्हे वापरण्याचे आवाहन करण्यात येत आहे. याबरोबरच गोमयाचा वापर करून हार्डबोर्ड, वॉलपिस, पेपरवेट, होमहवनासाठी लागणारी सामग्री, दिवाळीमध्ये पूजनासाठी गणेश-लक्ष्मीच्या मूर्ती यांची निर्मिती आधीपासूनच करण्यात येत आहे.
यंदाच्या दीपावली महोत्सवामध्ये साधारणपणे 11 कोटी कुटुंबियांच्या घरामध्ये गोमयाने बनविलेले 33 कोटी दिवे लावले जावेत, असे उद्दिष्ट कामधेनू आयोगाच्यावतीने निश्चित केले असून त्यादृष्टीने गोमयाने विविध आकार-प्रकारचे दिवे आणि इतर गोष्टी बनविण्यास प्रारंभ करण्यात आला आहे. या दिव्यांना येणारी मागणी लक्षात घेता, ते अनेकांच्या पसंतीला उतरत असल्याचे दिसून येत आहे. एकट्या अयोध्या शहरातून सुमारे तीन लाख दिव्यांना मागणी नोंदवली गेली आहे. या व्यतिरिक्त एक लाख दिवे पवित्र वाराणसी शहरामध्ये उजळण्यात येणार आहेत. याचबरोबर गो-आधारित उद्योजक, शेतकरी आणि महिला व्यावसायिकांना रोजगाराच्या विविध संधी निर्माण होत आहेत. गोमयाचा वापर करणे पर्यावरणाच्या दृष्टीने अतिशय चांगले असून मानवी आरोग्यासाठीही उत्तम वातावरण निर्माण होण्यास मदत मिळणार आहे. दिव्यांच्या आणि इतर गोमय उत्पादनांमुळे गोशालांना आत्मनिर्भर बनविणे शक्य होणार आहे. चायना निर्मित दिव्यांना अतिशय चांगला स्वदेशी पर्याय या दिवाळीत उपलब्ध होत आहे. पंतप्रधान नरेंद्र मोदी यांनी यांच्या दूरदृष्टीमुळे मेक इन इंडिया अभियानामुळे स्वदेशी दिव्यांचा वापर केला गेला तर पर्यावरणाचे कमी नुकसान होणार आहे.
यावर्षी दीपावलीमध्ये वापरण्यात येणा-या वस्तूंच्या उत्पादनामध्ये गोमयाचा वापर करून तयार केलेल्या वस्तूंना प्रोत्साहन देण्यासाठी कामधेनू आयोगाच्यावतीने संबंधित भागधारकांशी संवाद साधला जात आहे. यासाठी वेबिनार मालिकांचे आयोजनही करण्यात आले आहे.
गाईंचे संवर्धन, संरक्षण आणि विकास तसेच देशी गाईंच्या प्रजोत्पादनाच्या विकास कार्यक्रमांना दिशा देण्यासाठी पंतप्रधान नरेंद्र मोदी यांनी राष्ट्रीय कामधेनू आयोगाची  स्थापना केली आहे. गोरक्षण, संवर्धन यासाठी विशिष्ट धोरण तयार करणे आणि पशुधन निर्मिती, विकास करण्यासाठी अधिकाधिक लक्ष केंद्रीत करणे यासाठी उच्चाधिकार असलेली कायमस्वरूपी संस्था म्हणून कामधेनु आयोग कार्य करीत आहे. संपूर्ण ग्रामीण भागाची अर्थव्यवस्था पशुधनावर मोठ्या प्रमाणावर अवलंबून आहे. सुमारे 73 दशलक्ष घरांचा उदरनिर्वाह या पशुधन व्यवस्थापनावर चालतो. दुधाचे सर्वाधिक उत्पादन करणा-या देशांमध्ये भारत अव्वल स्थानावर असला तरीही भारतात दुधाची उत्पादकता जगाच्या सरासरीच्या केवळ 50 टक्के आहे.M.Chopade/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
गृह आणि शहरी व्यवहार मंत्रालय
रेरामुळे गृहनिर्माण उद्योगात सकारात्मक परिवर्तनीय बदल- हरदीप पुरी
रेराअंतर्गत 33,750 प्रकल्प आणि 26,018 एजंट्सची नोंदणी
18,392 प्रकल्प आणि 17188 एजंट्सच्या नोंदणीसह महाराष्ट्र आघाडीवर
नवी दिल्ली, 15 नोव्हेंबर 2018
रेराच्या या नवीन युगात गृहनिर्माण उद्योगात सकारात्मक परिवर्तन दिसून येत आहे असे गृहनिर्माण आणि शहरी कामकाज राज्य मंत्री  हरदीप सिंग पुरी यांनी म्हटले आहे. रेराच्या अंमलबजावणीचे हे दुसरे वर्ष असून ईशान्येकडील 6 राज्ये व पश्चिम बंगाल वगळता सर्व राज्ये/केंद्रशासित प्रदेशांनी रेरा अंतर्गत नियम अधिसूचित केले आहेत असे ते म्हणाले. ते आज नवी दिल्लीत रेरासंबंधी कार्यशाळेच्या उद्घाटन प्रसंगी बोलत होते.
गृहनिर्माण क्षेत्रात समानता, व्यावसायिकता आणि मानकांसाठी रेरा अंतर्गत, सर्व प्रकल्प आणि एजंटची नोंदणी अनिवार्य आहे. आतापर्यंत देशभरातील 33750 प्रकल्प आणि 26018 संस्थांनी नोंदणी केली असून 18392 प्रकल्प आणि 17188 एजंट्सच्या नोंदणीसह महाराष्ट्र आघाडीवर असल्याचे ते म्हणाले. ईशान्येकडील राज्यांशी स्वतंत्रपणे चर्चा करण्यात आली असून तिथेही लवकरच रेराची अंमलबजावणी होईल अशी आशा त्यांनी व्यक्त केली.
B.Gokhale/S.Kane/P.Malandkar
(Visitor Counter : 60
माहिती आणि प्रसारण मंत्रालय
शांघाय सहकार्य संघटना चित्रपट महोत्सवात 'चित्रपट पाहण्यासाठी भाषा सुलभता' या विषयावर आज एक कार्यशाळा आयोजित करण्यात आली
वापरकर्त्यांना आपल्या पसंतीच्या भाषेत चित्रपटाचा संवाद ऐकता येईल असे अॅप या कार्यशाळेत प्रदर्शित
शांघाय सहकार्य संघटना चित्रपट महोत्सवात आज 'चित्रपट पाहण्याच्या अनुभवात भाषा सुलभता' या विषयावर एक कार्यशाळा आयोजित करण्यात आली. कार्यशाळेत 'सिनेडब्स' नावाचे एक ऍप्लिकेशन प्रदर्शित करण्यात आले, ज्यामध्ये सिनेप्रेमींना त्यांच्या आवडीच्या भाषेतील ऑडिओ उपलब्ध करून त्यांचा आनंद द्विगुणित करण्याची क्षमता आहे. डब्सवर्क मोबाईलचे सह-संस्थापक आणि व्यवस्थापकीय संचालक आदित्य कश्यप यांनी सत्राचे संचालन केले.
सिनेडब्समुळे वापरकर्त्यांना चित्रपटगृहात प्रादेशिक किंवा परदेशी भाषांमधील कोणत्याही भाषेतील चित्रपट चालू असला तरीही चित्रपटांचा आस्वाद आपल्याला सोयीस्कर भाषेतील घेण्यास सक्षम करते. हे ॲप घरात बसून चित्रपट पहाणाऱ्या सदस्यांना त्यांच्या पसंतीच्या भाषेत तो चित्रपट आणि ओटिटी मंचावरील कार्यक्रमाचा आनंद घेण्यासाठी देखील वापरता येईल.हे ॲप भाषेतील अडथळे दूर करण्यास मदत करते आणि कुटुंब आणि मित्रांना एकत्र बसून त्यांच्या इच्छित भाषेत चित्रपट पाहण्यास सक्षम करते.
हे ॲप टाइमस्टॅम्प ओळखून सुरू असलेल्या मूळ भाषेतील ध्वनीची नोंद करतो आणि नंतर प्लेबॅक पार्श्वध्वनीसह पसंतीची भाषा बरोबर पकडतो.आदित्य कश्यप यांनी कार्यशाळेत प्रेक्षकांना या ॲपचे कार्य यशस्वीपणे दाखवून दिले.
आदित्य कश्यप यांनी सांगितले, की सिनेडब्समुळे चित्रपट पहायला येणा-या प्रेक्षकांच्या संख्येत वाढ होऊन ते निर्मात्यांसाठी किफायतशीर बनतील.आर माधवन यांनी अभिनीत केलेला ‘रॉकेटरी’ हा सिनेडब्स प्लॅटफॉर्मवरील पहिला चित्रपट असल्याची माहिती त्यांनी प्रेक्षकांना दिली. मिशन इम्पॉसिबल पाहण्याचा पॅरिसमधील अनुभव हा ॲपची प्रेरणा आहे, असे त्यांनी नमूद केले.फ्रेंच थिएटर्समध्ये इंग्रजी भाषेचा पूर्ण अभाव असतो त्यामुळे कश्यप यांना ॲपचा प्रयोग करण्यास प्रवृत्त केले.
कंपनीने सशुल्क वर्गणीदार बनवून तसेच महसुलासाठी जाहिराती मिळवण्याचे उद्दिष्ट ठेवले आहे. संस्थापक आदित्य कश्यप यांनी घोषणा केली की हे ॲप पहिल्या 10 लाख सदस्यांसाठी विनामूल्य उपलब्ध असेल.
आरोग्य आणि कुटुंब कल्याण मंत्रालय
कोविड-19 ची ताजी स्थिती
रुग्ण बरे होण्याचे प्रमाण वाढून 48.19 % वर पोहोचले.
(कोविड-19 च्या प्रतिबंध, नियंत्रण आणि व्यवस्थापनासाठी राज्ये/केंद्रशासित प्रदेशांच्या सोबत भारत सरकार श्रेणीबद्ध, पूर्व नियोजित आणि व्यावहारिक दृष्टिकोनातून अनेक पावले उचलत आहे. उच्च स्तरावर याविषयी नियमितपणे पुनरावलोकन आणि परीक्षण केले जात आहे.
गेल्या 24 तासात 4,835 रुग्ण बरे झाले आहेत. आत्तापर्यंत एकूण 91,818 रुग्ण बरे झाले आहेत. त्यामुळे रुग्ण बरे होण्याचे प्रमाण उत्तरोत्तर वाढत असून ते आता 48.19 % वर पोहोचले आहे. रुग्ण बरे होण्याचे प्रमाण 18 मे रोजी 38.29 % होते. 3 मे रोजी 26.59 % तर 15 एप्रिल रोजी 11.42 % होते.
आजमितीस सक्रिय वैद्यकीय परीक्षणाखाली 93,322 रुग्ण आहेत. मृत्यू दर 2.83% आहे. 18 मे रोजी मृत्यू दर 3.15% तर 3 मे रोजी 3.25 % होता तर 15 एप्रिल रोजी 3.30 % होता. देशात मृत्यू दर सातत्याने कमी होताना दिसत आहे. सातत्याने सर्वेक्षणावर भर, वेळेवर निदान करणे आणि रुग्णांचे वैद्यकीय व्यवस्थापन यामुळे तुलनेने मृत्यूचे प्रमाण कमी होत आहे.
अशा प्रकारे दोन विशिष्ट बदल लक्षात घेतले जात आहेत, एकीकडे रुग्ण बरे होण्याचे प्रमाण वाढत असताना, दुसरीकडे मृत्यू दर कमी होत आहे.
472 शासकीय आणि 204 खाजगी प्रयोगशाळांद्वारे  चाचणी क्षमता वाढली आहे. यात एकत्रितपणे कोविड -19 साठी आतापर्यंत एकूण, 38,37,207 नमुन्यांची चाचणी घेण्यात आली आहे, तर काल 1,00,180 नमुन्यांची चाचणी करण्यात आली.
जागतिक आरोग्य संघटनेच्या परिस्थितीजन्य अहवाल-132 नुसार दिनांक 31 मे रोजी मृत्यूची संख्या सर्वाधिक असलेल्या देशातील मृत्यूचे प्रमाण खालीलप्रमाणे आहेः
|
|
देश
|
|
एकूण मृत्यू
|
|
मृत्यू दर
|
|
जग
|
|
367,166
|
|
6.19%
|
|
अमेरिका
|
|
1,01,567
|
|
5.92%
|
|
युनायटेड किंगडम
|
|
38,376
|
|
14.07%
|
|
इटली
|
|
33,340
|
|
14.33%
|
|
स्पेन
|
|
29,043
|
|
12.12%
|
|
फ्रांस
|
|
28,717
|
|
19.35%
|
|
ब्राझील
|
|
27,878
|
|
5.99%
|
|
बेल्जीयम
|
|
9,453
|
|
16.25%
|
|
मेक्सिको
|
|
9,415
|
|
11.13%
|
|
जर्मनी
|
|
8,500
|
|
4.68%
|
|
इराण
|
|
7,734
|
|
5.19%
|
|
कॅनडा
|
|
6,996
|
|
7.80%
|
|
नेदरलँड्स
|
|
5,951
|
|
12.87%
कोविड -19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड -19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.
M.Chopade/V.Joshi/P.Kor
इलेक्ट्रॉनिक्स आणि माहिती तंत्रज्ञान मंत्रालय
‘नॅशनल इंटरनेट एक्सचेंज ऑफ इंडिया’  च्यावतीने ग्राहकांच्या सेवेसाठी चोवीस तास कार्यरत असणारे 'ग्राहक सेवा केंद्र'
या उपक्रमामुळे ग्राहकांचा संवाद सुलक्ष होऊन, कार्यक्षमता वाढवणे शक्य होणार: एनआयएक्सआयचे मुख्य कार्यकारी अधिकारी अनिलकुमार जैन
नवी दिल्ली, 12 नोव्हेंबर 2021
एनआयएक्सआय म्हणजेच नॅशनल इंटरनेट एक्सचेंज ऑफ इंडिया’ च्या वतीने ग्राहकांच्या सेवेसाठी चोवीस तास कार्यरत असणाऱ्या ग्राहक सेवा केंद्राची स्थापना केली आहे. ग्राहकांना समर्पित या उपक्रमामुळे इंटरनेट व्यवहाराविषयी येणाऱ्या अडचणी सोडविण्यासाठी ग्राहकांबरोबर संवाद साधणे सुकर जाणार आहे. या सेवा केंद्रातील टीम इंटरनेटच्या सर्व ऑपरेशन्सविषयी ग्राहकांच्या प्रश्नांना उत्तर देण्यासाठी, त्यांच्या शंकांचे निरसन करण्यासाठी दिवसाचे चोवीस तास उपलब्ध असणार आहे.
एनआयएक्सआय तीन व्यवसायांसाठी कार्यरत आहे. यामध्ये इंटरनेट एक्सचेंज, डॉट इन रजिस्ट्री आणि आयआरआयएनएन यांचा समावेश आहे. या तीनही विभागामार्फत वेगवेगळ्या ग्राहकांशी त्यांचे व्यवहार होत असतात. त्यांच्या अनेक प्रश्नांना समर्पक उत्तरे तसेच आपल्या ग्राहकांच्या शंकाचे निरसन करण्यासाठी ग्राहक सेवा केंद्र स्थापण्यात आले आहे. बऱ्याचदा ग्राहक एनआयएक्सआयच्या दोन वेगवेगळ्या विभागांकडून सेवा घेत असतात. अशावेळी ते दोन्हीकडे आपल्या कामासंदर्भात संपर्क साधत असतात. यामुळे वेळेचा अपव्यय होतो, यावर मात करण्यासाठी आणि ग्राहकांना अधिक कार्यक्षमतेने, सुलभतेने सेवा देण्यासाठी या केंद्राची स्थापना करण्यात आली आहे.
एनआयएक्सआयच्या ग्राहकांना पुढील फोन क्रमांकावर संपर्क साधून किंवा पत्त्यावर ईमेल करून सेवा घेता येणार आहे. .
फोन - 011-48202001
ईमेल - customercare@nixi.in
एनआयएक्सआयचे मुख्य कार्यकारी अधिकारी अनिलकुमार जैन यावेळी म्हणाले की, भारतीय इंटरनेट समुदायाला चांगली सेवा देण्याचा आमचा सतत प्रयत्न असतो, त्यासाठीच या ग्राहक दक्षता विभागाची स्थापना करण्यात आली आहे. ग्राहकांना ऑन बोर्डिंगपासून ते बाहेर पडेपर्यंत त्यांना सर्वतोपरी मदत करणे शक्य होणार आहे. हा उपक्रम ग्राहकांबरोबर सुलभतेने संवाद प्रस्थापित करण्यासाठी उपुयक्त ठरणार असून सेवा अधिक कार्यक्षमतेने देणे शक्य होणार आहे.
निक्सि अर्थात एनआयएक्सआय या संस्थेविषयी -
‘नॅशनल इंटरनेट एक्सचेंज ऑफ इंडिया’ ‘निक्सि’ही संस्था ना नफा तत्वावरील संस्था असून  2003 पासून कार्यरत आहे. भारतामध्ये इंटरनेटविषयक पायाभूत सुविधा निर्माण करण्यासाठी तसेच त्यांचा प्रसार करण्यासाठी कार्य करीत आहे. भारतीयांसाठी इंटरनेटसंबंधातील विविध कामे या संस्थेमार्फत केली जातात. यामध्ये पुढील गोष्टींचा समावेश आहे.
1. इंटरनेट एक्सचेंजच्या माध्यमातून आयएसपी, डेटा केंद्र आणि सीडीएनमध्ये इंटरनेट डेटाची देवाणघेवाण केली जाते.
2. आयइन देश-कोड डोमेनची नोंदणी, व्यवस्थापन आणि व्यवहार करणे. भारतासाठी भारत आयडीएन डोमेन.
3. आयआरआयएनएन, इंटरनेट कार्य शिष्टाचाराचे व्यवस्थापन आणि संचालन .
S.Patil/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
कौशल्य विकास आणि उद्यमशीलता मंत्रालय
रोजगाराच्या उत्तम संधींसाठी कौशल्य सुधारण्याकरता उपाययोजना
नवी दिल्ली, 6 फेब्रुवारी 2019
कौशल्य विकास आणि उद्यमशीलता मंत्रालयाच्या प्रशिक्षण महासंचलनालयाने रोजगाराच्या उत्तम संधींसाठी कौशल्य सुधारण्याकरता पुढील उपाययोजना केल्या आहेत:-
- प्रशिक्षणाची दुहेरी यंत्रणा
- आयटीआयचे श्रेणी मूल्यांकन आणि आयएसओ 29990 प्रमाणीकरण
- दोन वर्षाचा प्रगत तांत्रिक पदविका अभ्यासक्रम
- औद्योगिक मूल्य वाढवण्यासाठी बळकटीकरण
- इंटरनेट ऑफ थिंग्स्, स्मार्ट शेती, ड्रोन, सौर तंत्रज्ञान वगैरेंसाठी नवीन प्रशिक्षण योजना
केंद्रीय कौशल्य विकास आणि उद्यमशीलता मंत्री धर्मेंद्र प्रधान यांनी आज राज्यसभेत ही माहिती दिली.
N.Sapre/S.Kane/P.Malandkar
(Visitor Counter : 87
पेट्रोलियम आणि नैसर्गिक वायू मंत्रालय
नवीन सीएनजी पंपाच्या उभारणीबाबत
नवी दिल्ली, 15 मार्च 2021
पेट्रोलियम आणि नैसर्गिक वायू नियामक मंडळ , हे पीएनजीआरबी कायदा 2006 च्या अन्वये शहर वायु वितरणासाठी  किंवा भौगोलिक स्थानांनुसार नैसर्गिक वायुचे स्थानिक वितरणाचे जाळे उभारण्यासाठी संस्थांना सीएनजी स्थानके स्थापन करणे,उभारणे आणि कार्यान्वित करणे यासाठी अधिकृतता देणारे नियामक मंडळ आहे. शहर वायु वितरणासंदर्भातील अनुमतीनुसार किमान कार्य उपक्रमाअंतर्गत  27 राज्ये, 3 केंद्रशासित प्रदेशांमध्ये 8-10 वर्षांच्या कालावधीत 8181 सीएनजी पंप सुरू करण्याचे नियोजन आहे.
सध्या मध्यप्रदेश या राज्यात काही जिल्ह्यांत 8-10 वर्षांच्या काळात एमडब्ल्यूपी अंतर्गत 417 सीएनजी स्थानके सुरु करण्याचे नियोजन आहे.आतापर्यंत छत्तीसगड राज्यात पेट्रोलियम आणि नैसर्गिक वायू नियामक मंडळाने भौगोलिक स्थानानुसार  शहर वायु वितरणासाठी  कोणत्याही संस्थेला अधिकृतता दिलेली नाही.
किमान कार्यक्रम उपक्रमाअंतर्गत सीएनजी स्थानकांसंदर्भातील तपशील खालील प्रमाणेः
Annexure
State wise list of CNG stations in the country|
|
Sl No.
|
|
State/UT 
|
|
CNG Stations
|
|
Existing

|
|
As per Minimum Work Plan
|
|
-
|
|
Andhra Pradesh
|
|
72
|
|
426
|
|
-
|
|
Andhra Pradesh, Tamil Nadu and Karnataka
|
|
-
|
|
251
|
|
-
|
|
Assam
|
|
1
|
|
72
|
|
-
|
|
Bihar
|
|
10
|
|
459
|
|
-
|
|
Bihar and Jharkhand
|
|
-
|
|
37
|
|
-
|
|
Chandigarh 
|
|
8
|
|
-
|
|
-
|
|
Daman & Diu and Gujarat
|
|
-
|
|
35
|
|
-
|
|
Dadara& Nagar Haveli
|
|
7
|
|
-
|
|
-
|
|
Daman and Diu
|
|
5
|
|
-
|
|
-
|
|
Goa
|
|
4
|
|
|
|
-
|
|
Gujarat
|
|
731
|
|
140
|
|
-
|
|
Haryana
|
|
147
|
|
277
|
|
-
|
|
Haryana and Himachal Pradesh
|
|
-
|
|
45
|
|
-
|
|
Haryana and Punjab
|
|
-
|
|
54
|
|
-
|
|
Himachal Pradesh
|
|
2
|
|
10
|
|
-
|
|
Jharkhand
|
|
13
|
|
179
|
|
-
|
|
Karnataka
|
|
44
|
|
811
|
|
-
|
|
Kerala
|
|
14
|
|
763
|
|
-
|
|
Kerala and Puduchrry
|
|
-
|
|
185
|
|
-
|
|
Madhya Pradesh and Rajasthan
|
|
-
|
|
54
|
|
-
|
|
Madhya Pradesh and Chhattisgarh
|
|
-
|
|
20
|
|
-
|
|
Madhya Pradesh and Uttar Pradesh
|
|
-
|
|
34
|
|
-
|
|
Madhya Pradesh
|
|
78
|
|
309
|
|
-
|
|
Maharashtra and Gujarat
|
|
-
|
|
156
|
|
-
|
|
Maharashtra
|
|
423
|
|
225
|
|
-
|
|
National Capital Territory of Delhi 
|
|
424
|
|
-
|
|
-
|
|
Odisha
|
|
19
|
|
116
|
|
-
|
|
Puducherrry and Tamil Nadu
|
|
-
|
|
27
|
|
-
|
|
Puducherry
|
|
-
|
|
130
|
|
-
|
|
Punjab
|
|
80
|
|
278
|
|
-
|
|
Rajasthan
|
|
49
|
|
576
|
|
-
|
|
Tamil Nadu
|
|
3
|
|
872
|
|
-
|
|
Telangana
|
|
74
|
|
268
|
|
-
|
|
Tripura
|
|
11
|
|
12
|
|
-
|
|
Uttar Pradesh
|
|
384
|
|
785
|
|
-
|
|
Uttar Pradesh and Uttarakhand
|
|
-
|
|
91
|
|
-
|
|
Uttarakhand
|
|
11
|
|
50
|
|
-
|
|
West Bengal
|
|
8
|
|
480Some of the GAs authorized by PNGRB span areas in more than one state.
सीएनजी पंप हे सीजीडी संस्था या राष्ट्रीय महामार्गालगत त्यांच्या कामाच्या आराखड्याप्रमाणे आणि तांत्रिक व्यावसायिक व्यवहार्यतेनुसार स्थापन करतात. देशातील एकूण काँम्प्रेस्ड सीएनजी स्थानकांची राज्यनिहाय यादी https://www.pngrb.gov.in/data-bank/PNG.CNG. या संकेतस्थळावर उपलब्ध आहे.M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
कार्मिक, सार्वजनिक तक्रार आणि निवृत्ती वेतन मंत्रालय
मोदी राजवटीच्या 8 वर्षांच्या काळात भारतीयांनी परत मिळवला स्वयं-ओळखीचा आत्मविश्वास, जागतिक स्तरावरील ओळखीचा एक नवीन विश्वास: केंद्रीय मंत्री डॉ. जितेंद्र सिंह
नवी दिल्ली, 4 जून 2022
मोदी राजवटीच्या 8 वर्षांच्या काळात देशातल्या आणि त्याबरोबर परदेशातल्या भारतीयांनी स्वयं-ओळखीचा आत्मविश्वास परत मिळवल्याचं केंद्रीय मंत्री डॉ. जितेंद्र सिंह यांनी म्हटलं आहे. 2014 पूर्वी सर्वसामान्य भारतीयांमध्ये हतबलता आणि निराशावादाचं वातावरण होतं तसंच परदेशातील तरुणांना आपली ओळख दाखवण्याचा संकोच वाटत होता, मात्र नरेंद्र मोदी यांच्या पंतप्रधान पदावरील आगमनाबरोबर भारत आणि भारतीयांनी आदर आणि प्रतिष्ठा संपादन केली असं ते म्हणाले.
केंद्रीय विज्ञान आणि तंत्रज्ञान ; भू-विज्ञान ; पंतप्रधान कार्यालय आणि कार्मिक, सार्वजनिक तक्रार निवारण आणि निवृत्ती वेतन मंत्रालय राज्य मंत्ती डॉ. जितेंद्र सिंह आज आपल्या उत्तराखंडच्या दोन दिवसांच्या दौऱ्याच्या पहिल्या दिवशी डेहराडून येथे ‘लाभार्थी संमेलनाला’ संबोधित करताना बोलत होते.
केंद्रीय मंत्री म्हणाले की केंद्र सरकारच्या सर्व योजनांचे मार्गदर्शक तत्त्व आपल्यामधील गरीबातील गरिबाचे कल्याण हे आहे.
डॉ. जितेंद्र सिंह म्हणाले की साधन संपत्तीचे वाटप करताना केंद्रसरकारचा 'लोकांची गरज' हा निकष आहे. त्यामुळे प्रादेशिक विषमता कमी झाली असून उत्तराखंड आणि ईशान्येकडील मिझोराम सारख्या लहान आणि अविकसित राज्यांमध्ये भरीव गुंतवणूक झाल्याचे ते म्हणाले.
डॉ. जितेंद्र सिंह म्हणाले की गेल्या 8 वर्षांमधील घरे, वीज जोडणी, नळाद्वारे पाणी आणि गॅस जोडणी यासारख्या योजनांमुळे केवळ आर्थिक उन्नतीच नव्हे तर सामाजिक प्रगती देखील झाली. ‘स्वच्छ भारत’ अंतर्गत बांधण्यात आलेल्या 11 कोटी पेक्षा जास्त शौचालायांनी देशातल्या महिलांना सुरक्षा आणि सन्मान प्रदान केल्याचं ते म्हणाले. शासनाच्या सहभागात्मक स्वरूपामुळे जनमानसाच्या वर्तनात बदल घडवून आणला असून त्याशिवाय कुठल्याही योजनेला यश मिळत नसल्याचं ते म्हणाले.
तरीही, गेल्या 8 वर्षांमध्ये घरे आणि पाण्याची जोडणी यासारख्या मूर्त संपत्तीची वाढ यापेक्षा अधिक भरीव गोष्टी घडल्याचं ते म्हणाले. या काळात भारतीयांनी जागतिक स्तरावर स्वतःची ओळख संपादन करून नवा आत्मविश्वास मिळवला. देशाचा सर्वांगीण विकास म्हणजे भारताच्या क्षमतेला जगात सन्मान आणि ओळख मिळणं हे असल्याचं ते म्हणाले.
डॉ. जितेंद्र सिंह म्हणाले की परदेशातील भारतीय आता ताठ मानेनं आपला वारसा सांगतात. आपल्या यशाचा मापदंड केवळ मोठी अर्थव्यवस्था नसून जागतिक स्तरावरचा वाढलेला प्रभाव आणि आत्मविश्वास असल्याचं ते म्हणाले.
पंतप्रधान मोदी यांच्या नेतृत्त्वाखाली गेल्या 8 वर्षांत भारतीय राजकारणामधील नवीन कार्यशैली आणि संस्कृतीच्या उद्याचे आपण साक्षीदार असल्याचं केंद्रीय मंत्री यावेळी म्हणाले.
G.Chippalkatti/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
पर्यटन मंत्रालय
बौद्ध पर्यटनाला प्रोत्साहन देण्यासाठी बौद्ध स्थळांवर पर्यटन मंत्रालय करणार परिषदेचे आयोजन
नवी दिल्ली, 5 ऑक्टोबर 2021
देशात सध्या कोविड परिस्थितीमध्ये होत असलेली मोठी सुधारणा आणि लसीकरणाचे लक्ष्य साध्य झाल्यानंतर उद्योगातील भागधारकांच्या सहभागासह पर्यटन मंत्रालयाने धडाडीने पर्यटनाला प्रोत्साहन देण्यास सुरू केले आहे. भारतातील पर्यटन क्षेत्राच्या सर्वांगीण वाढीसाठी आणि विकासात परदेशी आणि देशांतर्गत पर्यटनाची महत्त्वाची भूमिका आहे.
बौद्ध पर्यटन हे भारतातील विविध पर्यटनांपैकी एक प्रमुख पर्यटन घटक आहे. पर्यटन मंत्रालय पर्यटनाला प्रोत्साहन देण्यासाठी विविध प्रचारात्मक उपक्रम हाती घेत असते. हे उपक्रम प्रामुख्याने पर्यटन स्थळे, आकर्षणाचे केन्द्रबिन्दू आणि उत्पादनांविषयी जागरूकता वाढवण्याच्या उद्देशाने असतात.
बौद्ध पर्यटनातील शक्यतांचा, संधींचा उपयोग करण्यासाठी, पर्यटन मंत्रालयाने 04 ऑक्टोबर ते 08 ऑक्टोबर 2021 पर्यंत बौद्ध सर्किट ट्रेन एफएएम टूर आणि कॉन्फरन्स आयोजित केली आहे. एफएएम टूर बोधगया आणि वाराणसी येथील प्रमुख बौद्ध स्थळांना आणि परिषदांना भेट देईल.
पर्यटन मंत्रालयाच्या विविध योजनांअंतर्गत पर्यटनाशी संबंधित पायाभूत सुविधांच्या विकासाबरोबरच भारतातील आणि परदेशातील विविध बौद्ध स्थळांना प्रोत्साहन देण्यावरही भर दिला जात आहे. याचाच भाग म्हणून, परदेशी बाजारपेठेतील भारतीय पर्यटन कार्यालये नियमितपणे पर्यटन मेळाव्यांमध्ये तसेच प्रदर्शनांमध्ये सहभागी होतात. भारतातीतल बौद्ध स्थळांना त्यात प्रोत्साहन दिले जाते. तसेच, पर्यटन मंत्रालय भारताला महत्वाचे बौद्ध ठिकाण स्थापित करणे आणि त्याचा जगभरातील प्रमुख बाजारपेठांमधे प्रचार करण्याच्या उद्देशाने प्रत्येक वर्षाआड बौद्ध संमेलन आयोजित करते. आगामी आंतरराष्ट्रीय बौद्ध संमेलन 17 ते 21 नोव्हेंबर, 2021 दरम्यान नियोजित आहे.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209